
דעת יראה ואהבה ודמיון ומיסטיקה
רמב"ם הלכות תשובה פרק י'
הלכה ב העובד מאהבה עוסק בתורה ובמצות והולך בנתיבות החכמה לא מפני דבר בעולם ולא מפני יראת הרעה ולא כדי לירש הטובה אלא עושה האמת מפני שהוא אמת וסוף הטובה לבא בגללה, ומעלה זו היא מעלה גדולה מאד ואין כל חכם זוכה לה, והיא מעלת אברהם אבינו שקראו הקב"ה אוהבו לפי שלא עבד אלא מאהבה והיא המעלה שצונו בה הקב"ה על ידי משה שנאמר ואהבת את ה' אלהיך, ובזמן שיאהוב אדם את ה' אהבה הראויה מיד יעשה כל המצות מאהבה. 

הלכה ג וכיצד היא האהבה הראויה הוא שיאהב את ה' אהבה גדולה יתירה עזה מאוד עד שתהא נפשו קשורה באהבת ה' ונמצא שוגה בה תמיד כאלו חולה חולי האהבה שאין דעתו פנויה מאהבת אותה אישה והוא שוגה בה תמיד בין בשבתו בין בקומו בין בשעה שהוא אוכל ושותה, יתר מזה תהיה אהבת ה' בלב אוהביו שוגים בה תמיד כמו שציוונו בכל לבבך ובכל נפשך, והוא ששלמה אמר דרך משל כי חולת אהבה אני, וכל שיר השירים משל הוא לענין זה. 

הלכה ו דבר ידוע וברור שאין אהבת הקב"ה נקשרת בלבו של אדם עד שישגה בה תמיד כראוי ויעזוב כל מה שבעולם חוץ ממנה, כמו שצוה ואמר בכל לבבך ובכל נפשך, אינו אוהב הקב"ה אלא בדעת שידעהו, ועל פי הדעה תהיה האהבה אם מעט מעט ואם הרבה הרבה, לפיכך צריך האדם לייחד עצמו להבין ולהשכיל בחכמות ותבונות המודיעים לו את קונו כפי כח שיש באדם להבין ולהשיג כמו שבארנו בהלכות יסודי התורה.

שיעורים בליקוטי מוהר"ן א, תורה יז
באופן כללי אציין שאינני נרתע ממיסטיקה; אני נרתע ממיסטיקה הזויה. יש כאלה החיים בעולמות בדויים, ובשל כך הם מאבדים את החיבור אל המציאות. המיסטיקה צריכה להיות תהליך המתחיל מלמטה למעלה ולא להפך; מתוך תפיסת מציאות מאוד מפוכחת, שיטתית ועקבית, ללא קפיצות. כך ניתן להגיע להשגות ואולי גם לחוויות גבוהות יותר, ואילו כאשר מתנתקים מהמציאות היומיומית מגיעים לעולם שבו אין שכל ישר, ושהחוויות בו עלולות להיות מזויפות, נובעות מאימוץ הדמיון ולא מהתרחשות ממשית. החשוב ביותר היא לשמור על השכל הישר, לשמור על רציונליות אך לא להגיע לרציונליזם (במושג זה אני מתכוון להפיכת השכל לחזות הכול). פעם חשבו שהרציונליזם מסוגל לתת מענה טוטלי לכל תופעות החיים, אך כיום ברור שהשכל אינו הכלי היחידי שבו ניתן להשתמש כדי להגיע לאמת. עם זאת, שימוש בשכל הישר הוא תנאי הכרחי לוודא שכל מה שאנו עושים אכן ראוי להיעשות. לכן אני נרתע משפה תלושה, מדמיון מבולבל. ניתן להגיע להשגות גבוהות ואפילו לחוויות מיסטיות במלוא מובן המילה, בלי לאבד את השכל הישר, את הביקורת העצמית...

חלומות [רשימה שלי שלא פורסמה]: יוסף-יהודה[footnoteRef:0]  [0:  מקורות: מי השילוח תחילת וישב / תורה אור וישב 'שיר המעלות..היינו כחולמים'; שם ויגש תורה ראשונה ואחרונה/ אורות הקודש ח"ב עמ' תיד / שיחת מלאכי השרת-ר' צדוק, בתחילת הספר / רסיסי לילה עמ' 14 / תניא פרק ד'] 

המהלך של מי השילוח הסטריאוטיפים של יוסף ויהודה מתבארים בדרכים שונות ואף מהופכות אצל אדמו"ר הזקן ואצל האדמו"ר מאיז'ביצא. נפתח במי השילוח.
עיקרי דבריו - יש שני מיני חלומות; הרובד הנמוך הוא תוצאה של הרהורי הלב[footnoteRef:1] [פיקציה-דברים בטלים]. הרובד הגבוה הוא התגלות, מעין נבואה[footnoteRef:2]. חלומות האבות הם מהדרגה השניה. החשד של האחים ביוסף הוא שהיה בודה דברים מליבו ואין חלומותיו התגלות. מבחינת פשוטי המקראות ישנה עמימות ביחס לדמותו של יוסף ולמניעיו[footnoteRef:3]. [1:  בהקשר הזה מלמד האדמו"ר שחלומות הם בידי אדם והמעשים הם בידי שמים – תפיסה אופינית לאדמו"ר מאיז'ביצא שלפיו הכול בידי שמים אפילו יראת שמים.]  [2:  ניתן להשוות לפסיכואנאליזה: הרובד הראשוני הוא פרוידיאני שלפיו החלום הוא שיקוף של האגו או הסופר אגו. הרובד הגבוה של החלום מתאים לתפיסה היונגיאנית שמדברת על תת מודע קולקטיבי [הרחבת הגישה - בספרון 'הפסיכולוגיה של החלום' מאת ד"ר מיכה אנקורי]]  [3:  על פניו נראית התנהגותו כיוהרא בכל הקשור לכתונת הפסים, הבאת דיבת אחיו רעה, מסלסל בשערו וכיו"ב.] 

בהמשך הדיון נועץ האדמו"ר את עיקר הדיון ביראה וענווה. מי שאחוז ביראה עילאה ובענווה, מכשיר את עצמו להתגלות. בעל הגאווה ומי שאינו ירא – רואים מהרהורי ליבם. יוסף הוא הצדיק הכובש את יצרו ואינו סוטה מן הדין כמלוא הנימה והקב"ה מדקדק איתו כחוט השערה. 
העניין ברור: יוסף הוא הארכיטיפ של היהודי בגלות; חי את חלומותיו, צדיק וכובש את יצרו, כלפי חוץ מתערה בסביבה הנכרית ויהדותו כלל אינה ניכרת ואדרבה – מתבולל בסביבה הזרה. מצד שני הוא לא באמת חי עם סביבתו אלא אחוז בחלומותיו.
לעומתו, יהודה הוא חסיד. הוא חי את המעשה בעומקו מתוך השראה-אכסטזה. בנקודה זו מבחין האדמו"ר בין קיום הלכה במובן הנורמטיבי לבין רצון ה'. החסיד אחוז בהשראה וחותר להארה בכל מעשה באופן שיעשה את רצון ה' כפי שמתגלה 'כאן ועכשיו'[footnoteRef:4]. יהודה הוא 'ארצישראלי' ספיריטואליסט שאחוז במעשים ולא בחלומות. הוא מתחסד עם קונו, ומעשיו רוויים בחיוניות, יצירה, אכסטזה ודביקות קיצונית[footnoteRef:5].  [4:  בספר 'רסיסי לילה' מלמד ר' צדוק על קיום הלכה ממניע לא נורמטיבי. עיין על כך לקמן. ]  [5:  ההבדל בין יוסף ויהודה בענין שמירת הברית -  יוסף כובש יצרו בניגוד לסיפור תמר ויהודה ] 

אצל ר' צדוק מתוארים שני הסטיריאוטיפים הללו כשתי דמויות של תלמידי חכמים – בבלים לעומת ת"ח ארצישראלים.

שתי דמויות במשנת ר' צדוק נפתח בדברים מספר 'שיחת מלאכי השרת'[footnoteRef:6]. תורף הדברים: יש עבודה שמקורה בניקיון פנימי כדוגמת מלאכי השרת שבגדיהם לבנים, ויש עבודה של כיבוש היצר והתגברות על תאוות ע"י יראה ובושה. ההבדל שבין בבל לבין א"י נעוץ בכך שבא"י ישנה 'הכרת הנוכח' – התעוררות ספיריטואליסטית בלתי אמצעית של מגע עם השכינה, עם רוחניות אינטואיטיבית מעצם ההמצאות ב 'אוירא דא"י'.  [6:  התורות בפתיחת הספר.] 

בבבל ישנם 'שרים ממונים '– אין השגחה ישירה כיכול, ועבודת ה' היא בהכרה ובחכמה ולא בהארה בלתי אמצעית. ר' צדוק מלמד שדווקא העדר ההארה מחייב ניקיון פנימי קיצוני כמלאכים מתוך ניתוק מהממשות של הקיום, מהריאליה של החיים. לכן בבבל היו תלמידי חכמים שקדנים בתלמודם וממעטים ביראה. 
בארץ ישראל לא היו שוקדים כל כך על תלמודם והיו מרבים באגדה שמביאה ליראת חטא[footnoteRef:7]. בנקודה זו עולה הנקודה הפראדוכסלית; דווקא בארץ ישראל שבו ישנה קירבת אלוקים ממשית, הכרת הנוכח, דמיון נקי וכיו"ב – שם מתמעטת השקידה ומתרבה האגדה על רקע הצורך לכיבוש היצר. החיים הארצישראליים הם ממשיים ואחוזים בהארת רצון ה' ודווקא משום כך צריך ריסון של יראה ובושה. ת"ח בא"י אינם מצויינים כמלאכים כי במקום שכינה אין קיום למלאכיות. [7:  ר' צדוק מציין שרוב מדרשי האגדה מקורם בארץ ישראל ולא בבבל.] 

בנקודה זו ניכרת השפעת הרב על התלמיד; התיאור של האדמו"ר מאיז'ביצא את יהודה הארצישראלי שדבוק בהכרת הנוכח וברצון ה', הוא הארכיטיפ של תלמידי חכמים שבארץ ישראל במשנת ר' צדוק.
במקום אחר מלמד ר' צדוק שההלכות שבתלמוד אינן פרי חכמה במובן הדיסקורסיבי-אינטלקטואלי, אלא ביטוי להארה והכרה עמוקה של רצון ה' שהתגלה בעת כתיבת ההלכות... 
לעומת מסורת איז'ביצא-לובלין, אצל אדמוה"ז ישנה רוח אחרת.

יוסף ויהודה אצל אדמו"ר הזקן
אדמוה"ז[footnoteRef:8] מתאר את יוסף ויהודה עפ"י מיקומם בספירות; יוסף שייך ליסוד שהוא הזכרי המשפיע ומזריע, ויהודה שייך למלכות המסמנת נוקבא-מקבלת השפע מהזכר. יוסף הוא ע"ש שמוסיף והולך, ביטויו הוא באנרגטיות, הוא בולט בעולם הזה יותר מיהודה. בעולם העתידי יהודה יהיה העיקר. זה יהיה עולם של שתיקה ושל השגות[footnoteRef:9]. הצד הנקבי של הקיום – ההתבטלות והשתיקה, יהיו הביטוי הממשי לקיום הגבוה[footnoteRef:10]. המובן הקיומי של הבחנה זו מעורר דמיון גבוה על בית המדרש המשיחי-ארצישראלי, ועל אופיים של תלמידי חכמים. הדמות המוכרת של בתי מדרשות הינה של לימוד תורה אנרגטי שמושתת על הדיבור ועל המאמץ הפעלתני. למעלה מכך – לימוד תורה שעיקרו בהתבוננות, בשתיקה, בהארת פנים וכיו"ב. [8:  'תורה אור' תחילת פ' ויגש]  [9:  בתניא פרק ד' מבואר שההשגות בפרד"ס הם במחשבה-בחב"ד ושייכות לג"ר, לעומת לימוד התורה בז"א שהוא בדיבור שייך למידות יראה ואהבה.]  [10:  יש להשוות דברים אלה עם הראי"ה קוק באוה"ק ח"ב עמ' תיד בענין 'העילוי החבוי שבמורד הגלוי'. תורף הדברים הוא שעפ"י הנגלה, בסדר הבריאה [דצח"מ] הדומם הוא הירוד והמדבר הוא העליון. עפ"י הסוד הדומם הוא העליון. הבחירה והמוּדעות של האדם מאפילות על הממדים האוביקטיביים של הדמות. המדרגה הגבוהה היא דוממות הדמות - 'אנכי עפר ואפר'.] 

בהקשר הזה מלמד אדמוה"ז דרוש נפלא על נישואין בעוה"ז לעומת העתיד לבוא. בעוה"ז בחופה האיש מדבר והאישה שותקת ובעת"ל ישָמע קול כלה עי"ש[footnoteRef:11].  [11:  בכתבים פנימיים של האדמו"ר השביעי רמ"מ זצ"ל ניתן הסבר לפמיניזם והתעוררות הנשיות בדור שלנו שהוא מסימני התנערות שכינה מעפרה. ברוח זו יש לפרש את דברי אדמוה"ז הנ"ל.] 

בעוה"ז ישנו דגם טיפוסי בנישואין שעיקרו הוא האיש ולכן האיש מקדש והאישה שותקת. בנישואין האוטופיים תהיה ההארה של האישה עיקר. תפיסה זו היא חלק של האוטופיה המשיחית של עולם שעיקרו אינו באנרגטיות אלא בדוממוּת, בהתבוננות שיש בה צד בטלני-מזרחי.
בצד מסוים – דבריו מהופכים מדברי מי השילוח[footnoteRef:12]. ההבדל ביניהם עמוק ונוגע לתפיסת האידיאל המשיחי; אצל אדמוה"ז העולם המשיחי יהיה עולם של השגות ללא השגיות[footnoteRef:13]. התמונה המשיחית של מי השילוח אחוזה בארצישראליות-אנרגטיות-ספיריטואליות חיונית. הדמות האידיאלית הינה של חסיד במעשיו שביטויו אינו בדוממות אלא בחיוניות אקטיבית חסידית[footnoteRef:14]. [12:  אצל אדמוה"ז יהודה הוא השותק לעומת יוסף שביטויו הוא באנרגטיות ובהצלחה בעולם הזה. אצל מי השילוח יהודה הוא החיוני האכסטטי לעומת יוסף שכובש את יצרו ואחוז בחלומות.]  [13:  בדומה לתיאור המשיחי של הרמב"ם בהלכות מלכים פי"ב שלא תהיה קנאה ותחרות ולא יהיה עסק כל העולם אלא לדעת את ה' בלבד.]  [14:  הדיון לעיל משקף דיסוננס בין עולם החלומות לבין הריאליה. אדמוה"ז מלמד שהעולם המשיחי יהיה שילוב מסוג חדש באופן שהמציאות תהיה מהחומרים של החלום או לחילופין החלום יהיה חומר של מציאות [כך בתורה אור פ' וישב ד"ה 'שיר המעלות..היינו כחולמים'].
] 

*
הרב שג"ר על דמיון וחלומות - יוסף הצדיק החולם...פרשת וישב נקראת בדרך כלל בשבת שלפני חג החנוכה, מועד שבו אנו מציינים את היבדלותנו מהתרבות ההלניסטית, אשר ראתה את היהודים כנטולי דמיון יוצר. האשמה זו מקורה בהסתייגותה של היהדות מעשיית פסל ותמונה, בשכלתנותו של בית המדרש ובדלות היצירה האמנותית היהודית בתחום הפלסטי בהשוואה לזו של היוונים. לימוד התורה הושם במרכזה של עבודת ה'. יוסף בן מתתיהו מצטט את אפיון המבקר את היהודים: "אולם (לדברי אפיון) לא יצאו מאתנו אנשי סגולה, כמו ממציאים בתחום האומנות והמלאכה".[footnoteRef:15] החסידות קיבלה עקרונית תיאור זה של היהדות, אך היא לא ראתה במצב זה אידאל, אלא תוצאה של הידרדרותו של עם ישראל. לדעתה, המצב שבו האינטלקט הופך לאמצעי המרכזי והכמעט בלבדי לדבקות בקב"ה איננו מצב אידאלי. הוא כרוך בביטול הנבואה שהיא ביטול הדמיון בכלל. את מקומו של הדמיון הנבואי תופס השכל הלמדני.  [15:  יוסף בן מתתיהו, נגד אפיון, ערך א' כשר, ירושלים תשנ"ז, פרק יב.] 

...לפיכך, הרציונליסט השכלתן וחסר הדמיון  איננו יכול להאמין. חירותו של הדמיון, שלדעת הרמב"ם היא שרירותית ועל כן נחותה, היא היא התכונה העושה את הדמיון אמצעי לאמונה, לדעת ר' נחמן. טענה זו תלויה בקביעה רחבה יותר, שלפיה "אמונה היא רק במקום שהשכל נפסק". בניגוד לרמב"ם, הסובר שהשכל הוא המקור להכרת האמונה הניתנת להוכחה, ובניגוד לריה"ל, הטוען שלא תיתכן סתירה בין האמונה לבין השכל (אף שאיננו רואה את מקור האמונה בשכל), ר' נחמן סובר שהמחקר הפילוסופי מנוגד לאמונה. הפילוסוף כבול לחוקיות לוגית המנוגדת לאמונה. מקור הניגוד הוא בעובדה שהאמונה נשענת  על הכרה ביכולת האלוקית האינסופית שאיננה כבולה לחוקיות כלשהי. לאמונה בשכר ועונש, לאמונה בהשגחה ובנס, אין מקום בעולם שבו שולטת חוקיות חמורה. האמונה איננה יכולה להופיע כהפשטה. להתגלותה היא זקוקה לאמצעי אחר, ואמצעי זה הוא הדמיון...

'...ואמנם כך נראה, שהמהפכה הבאה של האנושות, זו שתבוא אחרי המהפכה המדעית והטכנולוגית של המאה העשרים, תהיה מהפכה מנטאלית. 
האנושות תחדש כישורים רוחניים ונפשיים שהיו לה מימים ימימה...לי ברור שלתנועה נערית זו שנמצאת עדיין בחיתוליה יש עתיד גדול. אני צופה בעתיד הלא רחוק התפרצות רוחנית בעלת עוצמה ומשמעות, לא פחות מהתפרצות החסידות עצמה בתקופת הבעש"ט ותלמידיו...איני בעמדה של ייאוש. אני רואה משהו גדול ועמוק מאד המתרחש כעת. דווקא אצל הנוער אני רואה דמויות שלא היו בזמני, נערים ונערות עם דבקות דתית רבה, עם דתיות עמוקה, לא מהסוג המטופש השבוי בפנטזיות, אלא אנשים מפוכחים ביותר, בוגרים עם ביקורת עצמית.
יש בהם סוג של כאריזמה ודבקות דתית ממשית מאד...אני רואה בפוסט מודרניזם ובתרבות הניו אייג' הבאה, לטענתי, בעקבותיו, פתח לעולם חדש שבו יתחולל שינוי ממשי בתודעה האנושית.
שינוי זה יביא גם לשינויים חברתיים, לצדק חברתי ויחסי אנוש אחרים, עמוקים יותר.
יהיה זה עולם של השראת שכינה...'

כמה הבעות לעולם החלומות שלי - חתונה של אבודים עמ' 59 
החלום כפתח לסיפור...את תפיסת הסיפור כחלום, ואת המקום של החלום בכלל, אני רוצה לקחת לכיוון של הזוגיות. הסיפור עצמו מכוון לכך – אנחנו מגיעים כעת לסיפור על הילד והילדה האובדים ביער, ולאחר מכן הסיפור כולו נכלל בתיאור החתונה שלהם. אני רוצה לקרוא את התיאור הזה כחלום שאנחנו חולמים, חלום שאנו משתתפים בו והוא אומר משהו עלינו, על עולם הזוגיות שלנו. 
כשלומדים משהו, צריך תמיד לחפש את הכניסה, את הפתח דרכו נכנסים אליו. כמו בעל-תוקע בראש השנה, שמזיז את השופר עד שהוא מוצא את הזווית ממנה הוא מצליח להוציא את הקולות. זוהי המחילה דרכה אני רוצה להיכנס לסיפור הזה: שכל אחד יראה אותו כחלום בו הוא רואה את עצמו ואת בת-זוגו כילדים אבודים ביער, ילדים שמחפשים לחם, פוגשים קבצן עיוור, וכן הלאה. זה תיאור שמוציא אותנו לגמרי מהמציאות הריאלית שלנו ומכניס אותנו לעולם דמיוני רחוק, ועם זאת קרוב ונוגע לנו מאוד. מהמקום הזה הזרות של הסיפור יכולה להפוך לפתח. אם אני רואה קבצן עיוור ברחוב, אני מיד נמצא במקום מרוחק ונפרד ממנו. אבל אם מראים לי קבצן כזה בחלום – אני מיד שואל את עצמי מה זה אומר לי. הדמויות של הקבצנים ושאר הדברים ההזויים שבסיפור הזה, הופכים פתאום לצדדים באישיות שלי, ואני יכול די בקלות למצוא את המקום בו זה פוגש בי, מקום שאינו הזוי בכלל. זו מראה מעוותת, אבל היא משקפת עבורנו את הקיום שלנו. זהו המקום ממנו אנסה לפרש את הסיפור בהמשך.
אפשר ללכת צעד אחד קדימה, ולקחת את העמדה של החלום כפתח לקיום הזוגי בכלל. יש גישות בטיפול זוגי שעיקרן בטענה שהתיקון שלך תלוי בבן זוגך. דווקא המקומות המכעיסים, נקודות ההתנגשות עם בן הזוג, הם איתות שמורה לך על מה שחסר בך, על מה שדורש תיקון. גם כאן צריך להימנע מלהיקלע למקום של האגו, להתנגשות שבין שני צדדים מנוגדים. במקום להיסגר צריך להיפתח, לראות את הקושי לא כאיום אלא כסימן וקריאה למחשבה מחודשת. צריך לראות את בן הזוג כחלום, כהתגלות...
אני רוצה לומר יותר מזה. בעיניי, זו אפשרות שהולכת ונפתחת כעת. אלו לא רק שינויים במרחב האישי שלי; בעיניי זה חלק ממשמעותה של תורת ארץ-ישראל, של תורת משיח. בספרים כתוב שבימות המשיח החלומות יהיו נוכחים יותר בדמות האדם, מעין התחדשות קלושה של הנבואה. יש היום תודעות חדשות שנפתחות, ומקום התפילין חוזר להיות רופס... 

